Държавен вестник, бр. 101, 2014 г., стр. 33

БРОЙ  101	
Д Ъ Р Ж А В Е Н  В Е С Т Н И К 	
СТР.  33  
3. обявява на изпълнителите всички запо­
веди и разпореждания на ръководителя; 
4. контролира точното и своевременно 
изпълнение на задачите, предвидени в плана, 
и постоянно информира ръководителя за об­
становката и нейните изменения. 
Чл. 98. Управлението на силите и средствата, 
участващи в СПО, включва: 
1. определяне начина за оповестяване и 
привеждане на състава в готовност за участие 
в операцията; 
2. поставяне на задачи на структурните 
звена и техните подразделения, участващи в 
операцията; 
3. провеждане на инструктаж на силите, 
участващи в операцията; 
4. организиране и поддържане на непре­
къснато взаимодействие между всички сили 
и средства, участващи в операцията; 
5. осигуряване на операцията; 
6. контрол по изпълнението на заповедите 
и разпорежданията. 
Чл. 99. Организирането и провеждането 
на СПО включва три етапа: подготвителен, 
изпълнителен и заключителен. 
Чл. 100. (1) В подготвителния етап се из­
вършва: 
1. определяне на мястото, времето и реда 
за провеждане на операцията, броя и състава 
на участниците; 
2. разработване на план за операцията и 
определяне на задачите на участниците; 
3. оценка на района и факторите, които 
биха оказали влияние при изпълнението на 
задачите; 
4. усилване на наблюдението върху крими­
нално проявени лица; 
5. инструктаж и подготовка на състава и 
техническите средства; 
6. организиране на взаимодействието между 
участниците. 
(2) Планът за провеждане на операцията 
съдържа: 
1. цел/и на операцията; 
2. място и време на провеждане; 
3. състав на силите и средствата; 
4. основни задачи и разпределението им 
между участниците; 
5. етапи на провеждане; 
6. пунктове за управление; 
7. организация на комуникацията; 
8. организация на логистичното и медицин­
ското осигуряване. 
(3) Към плана за операцията се прилагат и 
други работни документи (разчети, графици, 
таблици, схеми и др.). 
Чл. 101. Подготовката на състава, участ­
ващ в СПО, се осъществява чрез провеждане 
на теоретични и практически занятия. При 
необходимост се организират специализирани 
занятия за предварително отработване и про­
играване на елементи или цялостните такти­
чески действия на участващите в операцията 
сили и средства. 
Чл. 102. (1) Изпълнителният етап включва 
провеждането на планираните тактически 
действия за постигане целите на операцията. 
(2) При провеждане на операцията съобразно 
необходимостта и поставените задачи могат 
да се използват всички видове ГПН. 
(3) Нарядите се включват в действие в 
зависимост от развитието на оперативната 
обстановка, като при необходимост се извеж­
дат в друг район. 
(4) Резервите за операцията се разполагат 
на места, откъдето най-бързо могат да бъдат 
въведени в действие. 
Чл. 103. В заключителния етап на опера­
цията се извършва: 
1. събиране и съсредоточаване на силите и 
средствата в районите, откъдето са определени; 
2. обобщаване и анализ на постигнатите 
резултати и разбор на тактическите действия; 
3. изготвяне на справка относно резултатите 
от проведената операция. 
Раздел VI
Служебни документи
Чл. 104. (1) Във връзка с организацията и 
осъществяването на граничното наблюдение и 
специфичната охранителна дейност в зоните на 
международните летища, в РДГП, ГПУ, БГПК, 
ГГПК, ГОДГ, ГЛС, МГПГ, ГОПТЛ и МГПВ 
се изготвят и съхраняват служебни документи 
(приложение № 10). 
(2) При попълване на служебните докумен­
ти по ал. 1 се ползват абревиатури, посочени 
в Списъка на използвани съкращения на 
наименования и обозначения в дейността на 
граничното наблюдение и на специфичната 
охранителна дейност (приложение № 11). 
Раздел VII
Контрол по организацията и изпълнението 
на дейностите по граничното наблюдение и 
специфичната охранителна дейност в зоните 
на международните летища
Чл. 105. (1) Контролът по организацията и 
изпълнението на дейностите по граничното наб- 
людение и специфичната охранителна дейност в 
зоните на международните летища е комплекс 
от мероприятия, насочени към установяване 
състоянието и подобряване на организацията 
на служебната дейност, предлагане и реализи­
ране на мерки при констатиране на пропуски 
и нарушения, с оглед законосъобразното и 
правилно изпълнение на задачите от ГПН. 
(2) Чрез контрола се установява: 
1. съответствието на разстановката на 
силите и средствата и тяхното използване с 
конкретната оперативна обстановка; 
2. качеството на провеждане на инструк­
тажите; 
3. оперативността в управлението на на­
рядите и своевременното им информиране за 
измененията в оперативната обстановка; 
4. законосъобразността на действията и 
спазване на дисциплината;